CELEX: 32015D0200
Language: sl
Date: 2015-01-26 00:00:00
Title: Izvedbeni sklep Sveta (EU) 2015/200 z dne 26. januarja 2015 o spremembi Izvedbenega sklepa 2014/170/EU o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, glede Šrilanke

10.2.2015   
               
               
                  SL
               
               
                  Uradni list Evropske unije
               
               
                  L 33/15
               
            
         IZVEDBENI SKLEP SVETA (EU) 2015/200
         z dne 26. januarja 2015
         o spremembi Izvedbenega sklepa 2014/170/EU o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, glede Šrilanke
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (1) in zlasti člena 33 Uredbe,
         ob upoštevanju predloga Evropske komisije,
         ob upoštevanju naslednjega:
         1.   UVOD
         
                     (1)
                  
                  
                     Uredba (ES) št. 1005/2008 vzpostavlja sistem Unije za preprečevanje nezakonitega, neprijavljenega in nereguliranega (IUU) ribolova, za odvračanje od njega ter za njegovo odpravljanje.
                  
               
                     (2)
                  
                  
                     V poglavju VI Uredbe (ES) št. 1005/2008 so določeni postopek za opredelitev nesodelujočih tretjih držav, demarše v zvezi z državami, opredeljenimi kot nesodelujoče tretje države, priprava seznama nesodelujočih tretjih držav, črtanje s seznama nesodelujočih tretjih držav, objava seznama nesodelujočih tretjih držav in morebitni izredni ukrepi.
                  
               
                     (3)
                  
                  
                     V skladu s členom 32 Uredbe (ES) št. 1005/2008 je Komisija s sklepom z dne 15. novembra 2012 (2) osem tretjih držav obvestila o možnosti, da bodo opredeljene kot države, ki jih Komisija šteje za nesodelujoče tretje države.
                  
               
                     (4)
                  
                  
                     Komisija je v sklep z dne 15. novembra 2012 vključila informacije o bistvenih dejstvih in ugotovitvah, na katerih temelji taka opredelitev.
                  
               
                     (5)
                  
                  
                     Poleg tega je Komisija z ločenimi dopisi dne 15. novembra 2012 obvestila osem tretjih držav o možnosti, da bodo opredeljene kot nesodelujoče tretje države.
                  
               
                     (6)
                  
                  
                     Komisija je v teh dopisih poudarila, da so bile zadevne tretje države, da bi se preprečila njihova opredelitev kot nesodelujočih tretjih držav in da ne bi bile predlagane za uradno uvrstitev na tovrsten seznam, kot je predvideno v členih 31 in 33 Uredbe (ES) št. 1005/2008, pozvane, naj v tesnem sodelovanju s Komisijo vzpostavijo akcijski načrt za odpravo pomanjkljivosti, ugotovljenih v sklepu z dne 15. novembra 2012.
                  
               
                     (7)
                  
                  
                     Komisija je posledično pozvala osem zadevnih tretjih držav, naj: (i) sprejmejo vse potrebne ukrepe za izvajanje ukrepov, ki jih vsebujejo akcijski načrti, ki jih je predlagala Komisija; (ii) ocenijo izvajanje ukrepov, ki jih vsebujejo akcijski načrti, ki jih je predlagala Komisija; in (iii) Komisiji vsakih šest mesecev posredujejo podrobna poročila, v katerih je ocenjeno izvajanje posameznih ukrepov, med drugim v zvezi z njihovo individualno in/ali splošno učinkovitostjo pri zagotavljanju popolnoma skladnega sistema za nadzor ribolova.
                  
               
                     (8)
                  
                  
                     Osmim zadevnim tretjim državam je bila dana možnost, da pisno odgovorijo na vprašanja, ki so bila izrecno navedena v sklepu z dne 15. novembra 2012, ter se odzovejo na druge pomembne informacije, kar jim omogoča predložitev dokazov, s katerimi bi izpodbijale ali dopolnile dejstva, na katera se sklicujejo v sklepu z dne 15. novembra 2012, ali po potrebi sprejele akcijski načrt in ukrepe za izboljšanje razmer. Navedenim osmim državam je bila zagotovljena pravica, da zahtevajo dodatne informacije oziroma da se jim dodatne informacije zagotovijo.
                  
               
                     (9)
                  
                  
                     Komisija je 15. novembra 2012 začela dialog z osmimi tretjimi državami in poudarila, da meni, da šest mesecev načeloma zadostuje za dosego sporazuma o tej zadevi.
                  
               
                     (10)
                  
                  
                     Komisija je še naprej zahtevala in preverjala vse informacije, ki jih je štela za potrebne. Obravnavane in upoštevane so bile ustne in pisne pripombe, ki jih je po sklepu z dne 15. novembra 2012 predložilo osem držav. O ugotovitvah Komisije je bilo osem držav pisno ali ustno obveščenih.
                  
               
                     (11)
                  
                  
                     Izvedbeni sklep Sveta 2014/170/EU (3) je bil sprejet 24. marca 2014. Tri od osmih držav, ki so bile navedene v sklepu z dne 15. novembra 2012, so bile uvrščene na seznam kot nesodelujoče tretje države, saj kljub sprejetju nekaterih ukrepov še vedno niso izpolnile svojih dolžnosti sprejetja ukrepov za preprečevanje IUU ribolova, za odvračanje od njega ter za njegovo odpravljanje, ki so jim bile kot državam zastave ali obalnim državam naložene z mednarodnim pravom.
                  
               
                     (12)
                  
                  
                     Komisija je z Izvedbenim sklepom 2014/715/EU (4) Demokratično socialistično republiko Šrilanko (v nadaljnjem besedilu: Šrilanka) opredelila kot nesodelujočo tretjo državo v boju proti IUU ribolovu. V skladu z Uredbo (ES) št. 1005/2008 je Komisija navedla razloge, zakaj meni, da Šrilanka ni izpolnila svojih obveznosti, ki so ji bile naložene v skladu z mednarodnim pravom kot državi zastave, pristanišča, obalni državi ali državi trga, da sprejme ukrepe za preprečevanje IUU ribolova, za odvračanje od njega ter za njegovo odpravljanje.
                  
               
                     (13)
                  
                  
                     Sklep, ki Šrilanko uvršča na seznam nesodelujočih tretjih držav v boju proti IUU ribolovu, bi zato moral biti sprejet v okviru izvajanja Uredbe (ES) št. 1005/2008, in sicer na podlagi preiskav in dialogov, ki so bile izvedene v skladu z vsebinskimi in postopkovnimi zahtevami, določenimi v navedeni uredbi. Ta sklep temelji na navedenih preiskavah in dialogih, vključno z izmenjano korespondenco in sestanki, ter na sklepu z dne 15. novembra 2012 in na Izvedbenem sklepu 2014/715/EU. Razlogi, na katerih temeljijo navedeni postopki in akti, so enaki razlogom, na katerih temelji ta sklep. Ta sklep o uvrstitvi Šrilanke na seznam nesodelujočih tretjih držav v boju proti IUU ribolovu, bi moral vključevati posledice, navedene v členu 38 Uredbe (ES) št. 1005/2008.
                  
               
                     (14)
                  
                  
                     Po sprejetju tega sklepa o uvrstitvi Šrilanke na seznam nesodelujočih tretjih držav v skladu s členom 33 Uredbe (ES) št. 1005/2008, Izvedbeni sklep 2014/715/EU o opredelitvi Šrilanke kot nesodelujoče tretje države postane brezpredmeten.
                  
               
                     (15)
                  
                  
                     Svet v skladu s členom 34(1) Uredbe (ES) št. 1005/2008, s kvalificirano večino in na predlog Komisije, tretjo državo črta s seznama nesodelujočih tretjih držav, če ta država dokaže, da so se razmere, zaradi katerih je bila uvrščena na seznam, popravile. Pri odločitvi o črtanju se upošteva tudi, ali so opredeljene zadevne tretje države uvedle dejanske ukrepe, s katerimi se lahko doseže trajno izboljšanje razmer.
                  
               2.   POSTOPEK V ZVEZI S ŠRILANKO
         
                     (16)
                  
                  
                     V skladu s členom 32 Uredbe (ES) št. 1005/2008 je Komisija 15. novembra 2012 obvestila Šrilanko, da po njenem mnenju obstaja možnost, da bo opredeljena kot nesodelujoča tretja država, in jo pozvala, naj v tesnem sodelovanju z njenimi službami vzpostavi akcijski načrt za odpravo pomanjkljivosti, ugotovljenih v sklepu z dne 15. novembra 2012. V obdobju od decembra 2012 do junija 2014 je Šrilanka v pisni obliki predložila svoja stališča in se srečala s Komisijo, da bi razpravljala o zadevnih vprašanjih. Komisija je ustrezne informacije Šrilanki posredovala v pisni obliki. Komisija je še naprej zahtevala in preverjala vse informacije, ki jih je štela za potrebne. Obravnavane in upoštevane so bile ustne in pisne pripombe, ki jih je Šrilanka predložila po sklepu z dne 15. novembra 2012, Šrilanka pa je bila o ugotovitvah Komisije pisno ali ustno obveščena. Komisija je menila, da Šrilanka ni zadovoljivo obravnavala zadevnih področij in pomanjkljivosti, kot je opisano v sklepu z dne 15. novembra 2012. Poleg tega je Komisija ugotovila, da ukrepi, predlagani v akcijskem načrtu, niso bili v celoti izvedeni.
                  
               3.   OPREDELITEV ŠRILANKE KOT NESODELUJOČE TRETJE DRŽAVE
         
                     (17)
                  
                  
                     Komisija je v sklepu z dne 15. novembra 2012 analizirala dolžnosti Šrilanke in ocenila njeno izpolnjevanje mednarodnih obveznosti kot države zastave, pristanišča, obalne države ali države trga. Pri tem pregledu je upoštevala merila iz člena 31(4) do (7) Uredbe (ES) št. 1005/2008.
                  
               
                     (18)
                  
                  
                     Komisija je pregledala skladnost Šrilanke v skladu z ugotovitvami iz sklepa z dne 15. novembra 2012 ter ob upoštevanju ustreznih informacij, ki jih je o tem predložila Šrilanka, predlaganega načrta ukrepov in sprejetih ukrepov za izboljšanje razmer.
                  
               
                     (19)
                  
                  
                     Glavne pomanjkljivosti, ki jih je Komisija ugotovila v predlaganem akcijskem načrtu, so se nanašale na več neuspehov pri izvajanju obveznosti mednarodnega prava, predvsem v zvezi z nesprejetjem ustreznega pravnega okvira, pomanjkanjem ustreznega in učinkovitega sistema spremljanja, odsotnostjo opazovalnega programa, odsotnostjo sistema odvračilnih sankcij ter nepravilnim izvajanjem sistema potrdil o ulovu. Druge ugotovljene pomanjkljivosti se na splošno nanašajo na izpolnjevanje mednarodnih obveznosti, vključno s priporočili in resolucijami regionalnih organizacij za upravljanje ribolova ter pogoji za registracijo ladij v skladu z mednarodnim pravom. Ugotovljeno je bilo tudi pomanjkanje skladnosti s priporočili in resolucijami s strani ustreznih organov, kot je mednarodni akcijski načrt Združenih narodov za preprečevanje nezakonitega, neprijavljenega in nereguliranega ribolova. Vendar pa se pomanjkanje skladnosti z nezavezujočimi priporočili in resolucijami obravnava samo kot dodaten dokaz in ne kot podlaga za opredelitev.
                  
               
                     (20)
                  
                  
                     Komisija je v Izvedbenem sklepu 2014/715/EU opredelila Šrilanko kot nesodelujočo tretjo državo v skladu z Uredbo (ES) št. 1005/2008.
                  
               
                     (21)
                  
                  
                     V zvezi z morebitnimi omejitvami za Šrilanko kot državo v razvoju je treba opozoriti, da splošna stopnja razvoja Šrilanke ne vpliva negativno na njen posebni razvojni status in splošno ravnanje na področju ribolova.
                  
               
                     (22)
                  
                  
                     Ob upoštevanju sklepa z dne 15. novembra 2012 in Izvedbenega sklepa 2014/715/EU ter dialogov s Šrilanko, ki jih je organizirala Komisija, in njihovih rezultatov je mogoče sklepati, da ukrepi, ki jih je uvedla Šrilanka v okviru svojih dolžnosti kot države zastave, ne zadostujejo za izpolnitev členov 94, 117 in 118 Konvencije Združenih narodov o pomorskem mednarodnem pravu ter členov 18, 19 in 20 Sporazuma Združenih narodov o staležih rib.
                  
               
                     (23)
                  
                  
                     Zato Šrilanka ni izpolnila svojih dolžnosti kot država zastave v skladu z mednarodnim pravom, da ukrepa za preprečevanje IUU ribolova, za odvračanje od njega ter za njegovo odpravljanje.
                  
               4.   PRIPRAVA SEZNAMA NESODELUJOČIH TRETJIH DRŽAV
         
                     (24)
                  
                  
                     Na podlagi ugotovitev v zvezi s Šrilanko bi bilo treba to državo, v skladu s členom 33 Uredbe (ES) št. 1005/2008, vključiti na seznam nesodelujočih tretjih držav, vzpostavljen z Izvedbenim sklepom 2014/170/EU, kakor je bil spremenjen z Izvedbenim sklepom Sveta 2014/914/EU (5). Izvedbeni sklep 2014/170/EU bi bilo zato treba ustrezno spremeniti.
                  
               
                     (25)
                  
                  
                     Postopki v obliki ukrepov, ki bi se morali uporabljati za Šrilanko, so navedeni v členu 38 Uredbe (ES) št. 1005/2008. Prepoved uvoza se lahko uporabi za vse staleže in vrste, kot so določeni v členu 2(8) Uredbe (ES) št. 1005/2008, saj opredelitev kot nesodelujoče tretje države ne temelji na dejstvu, da niso bili sprejeti ustrezni ukrepi v zvezi z IUU ribolovom, ki vpliva na določen stalež ali vrsto.
                  
               
                     (26)
                  
                  
                     Treba je opozoriti, da IUU ribolov med drugim izčrpava staleže rib, uničuje morske habitate, ogroža ohranjanje in trajnostno rabo morskih virov, izkrivlja konkurenco, ogroža varnost preskrbe s hrano, postavlja poštene ribiče v nepravičen slabši položaj in slabi obalne skupnosti. Glede na obseg težav, povezanih z IUU ribolovom, se zdi potrebno, da Unija hitro izvede ukrepe glede Šrilanke kot nesodelujoče države. Ob upoštevanju te zadeve bi moral ta sklep začeti veljati dan po objavi v Uradnem listu Evropske unije.
                  
               
                     (27)
                  
                  
                     Če Šrilanka dokaže, da so se razmere, zaradi katerih je bila uvrščena na seznam, popravile, Svet s kvalificirano večino in na predlog Komisije Šrilanko črta s seznama nesodelujočih tretjih držav v skladu s členom 34(1) Uredbe (ES) št. 1005/2008. Pri vsaki odločitvi o črtanju bi se moralo prav tako upoštevati, ali je Šrilanka uvedla dejanske ukrepe, s katerimi se lahko doseže trajno izboljšanje razmer –
                  
               SPREJEL NASLEDNJI SKLEP:
         
            Člen 1
            Demokratična socialistična republika Šrilanka se doda Prilogi k Izvedbenemu sklepu 2014/170/EU.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 26. januarja 2015
            
               
                  Za Svet
               
               
                  Predsednik
               
               J. DŪKLAVS
            
         
         
            (1)  UL L 286, 29.10.2008, str. 1.
         
            (2)  Sklep Komisije z dne 15. novembra 2012 o obvestilu tretjim državam, za katere po mnenju Komisije obstaja možnost, da bodo opredeljene kot nesodelujoče tretje države v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL C 354, 17.11.2012, str. 1).
         
            (3)  Izvedbeni sklep Sveta 2014/170/EU z dne 24. marca 2014 o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL L 91, 27.3.2014, str. 43).
         
            (4)  Izvedbeni sklep Komisije 2014/715/EU z dne 14. oktobra 2014 o opredelitvi tretje države, ki jo Komisija obravnava kot nesodelujočo tretjo državo v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL L 297, 15.10.2014, str. 13).
         
            (5)  Izvedbeni sklep Sveta 2014/914/EU z dne 15. decembra 2014 o spremembi Izvedbenega sklepa 2014/170/EU o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, kar zadeva Belize (UL L 360, 17.12.2014, str. 53).